EkBass/fiwiki-20250220-pages-articles huggingface dataset:
Obuhovin pituus

Obuhovin pituus (joskus myös Moninin–Obuhovin pituus) on ilmakehän rajakerrosta kuvaava parametri. Formaalisti se on pituusskaala, joka kasataan kitkanopeudesta, turbulenssin nostetuotosta sekä kinemaattisesta lämmönvuosta: : L = -\frac{u_*^3}{k\frac{g}{\overline{\theta_v}}\overline{w'\theta_v'}} missä u_* on kitkanopeus, \bar\theta_v on keskimääräinen virtuaalinen potentiaalilämpötila, k on von Kármánin vakio, g on putoamiskiihtyvyys ja \overline{w'\theta_v'} on kinemaattinen lämmönvuo pinta- l. vakiovuokerroksessa. Obuhovin pituus kuvaa myös ilmakehän stabiilisuutta. Moninin–Obuhovin samanlaisuusteorian kannalta tärkeä stabiilisuusindeksi \zeta=\frac{z}{L} määritellään erityisesti korkeuden ja Obuhov-pituuden suhteena. == Tulkinta == Obuhovin pituuden voidaan ajatella kuvaavan sitä korkeutta maanpinnasta, jonka alapuolella mekaaninen eli vertikaalisen tuuliväänteen tuottama turbulenssi on voimakkaampaa kuin terminen, nostevoimien tuottama turbulenssi. Negatiiviset Obuhov-pituuden arvot merkitsevät epästabiilia rajakerrosta ("nostetuotto aina merkittävää") ja positiiviset stabiilia. Neutraalissa tilanteessa Obuhovin pituus on ääretön. Matemaattisesti turbulenttisen kineettisen energian (TKE) nostetuottotermi on muotoa \frac{g}{\overline{\theta_v}}\overline{w'\theta'_v} ja mekaaninen tuottotermi muotoa -\overline{u'w'}\frac{\partial u}{\partial z}. Jos jälkimmäinen lauseke uudelleenkirjoitetaan logaritmisen tuulilain ja kitkanopeuden määritelmän u_*=\sqrt{-\overline{u'w'}} avulla ja merkitään yhtä suureksi edellisen lausekkeen kanssa, saadaan :u_*^2\left(\frac{u_*}{kz}\right)=\frac{g}{\overline{\theta_v}}\overline{w'\theta'_v}\, josta ratkaisemalla korkeus z saadaan Obuhovin pituuden itseisarvo. == Katso myös == *Moninin–Obuhovin samanlaisuusteoria == Lähteet == * * Luokka:Meteorologia
Sibiu (piirikunta)

Sibiu () on piirikunta Romaniassa Transilvanian historiallisella alueella. Piirikunnan pääkaupunki on Sibiu. Sen pinta-ala on 5 432 km² ja siellä on noin 400 193 asukasta (vuonna 2014). == Maantiede == Piirikunnan pinta-ala on yhteensä 5 432 km². Karpaatit peittävät siitä noin 30 prosenttia. Oltjoki virtaa piirikunnan läpi. Sibiun piirikunta rajautuu idässä Braşovin piirikuntaan, lännessä Alban piirikuntaan, pohjoisessa Mureşin piirikuntaan, etelässä Vâlcean piirikuntaan ja kaakossa Argeşin piirikuntaan. == Kaupungit ja kunnat== === Kaupungit === *Mediaş *Sibiu *Agnita *Avrig *Cisnădie *Copşa Mică *Dumbrăveni *Miercurea Sibiului *Ocna Sibiului *Sălişte *Tălmaciu === Kunnat === *Alma *Alţâna *Apoldu de Jos *Arpaşu de Jos *Aţel *Axente Sever *Bazna *Bârghiş *Biertan *Blăjel *Boiţa *Brateiu *Brădeni *Bruiu *Chirpăr *Cârţa *Cârţişoara *Cristian *Dârlos *Gura Râului *Hoghilag *Iacobeni *Jina *Laslea *Loamneş *Ludoş *Marpod *Merghindeal *Micăsasa *Mihăileni *Moşna *Nocrich *Orlat *Păuca *Poiana Sibiului *Poplaca *Porumbacu de Jos *Racoviţa *Răşinari *Râu Sadului *Roşia *Sadu *Slimnic *Şeica Mare *Şeica Mică *Şelimbăr *Şura Mare *Şura Mică *Tilişca *Târnava *Turnu Roşu *Valea Viilor *Vurpăr == Väestö == Vuoden 2011 väestönlaskennan mukaan piirikunnassa oli 375 992 asukasta ja sen väestötiheys oli 78 asukasta neliökilometrillä. Piirikunnan asukkaista romanialaisia on 90,6 prosenttia, romaneita 4,1 prosenttia, unkarilaisia 3,6 prosenttia, saksalaisia 1,6 prosenttia ja muita 0,1 prosenttia. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 335 116 1956 372 687 1966 414 756 1977 481 645 1992 452 873 2002 421 724 2004 423 535 2007 424 855 2011 375 992 == Katso myös == * Transfăgărășan == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Hakuteos

Hakuteos on jonkin alan tai yleisesti kaikkien alojen tärkeimmän tiedon nopeaa löytämistä varten laadittu teos. Yleensä hakuteoksen hakusanat on järjestetty aakkosjärjestykseen, mutta ne voidaan järjestää myös esimerkiksi aihepiireittäin.CD-Facta (2005). ”Hakuteos.” WSOY. Hakuteoksia ovat muun muassa vuoden kierron ja muuta ajankohtaista tietoa sisältävä almanakka, karttoja sisältävä atlas, sanakirja, tietosanakirja, ja sanojen suhteita muihin sanoihin luetteloiva tesaurus. == Lähteet == *
William Holman Hunt

William Holman Hunt (2. huhtikuuta 1827 Cheapside, Lontoo – 7. syyskuuta 1910 Kensington, Lontoo) oli englantilainen taidemaalari ja yksi prerafaeliittien perustajajäsenistä. Huntin maalauksille olivat tyypillisiä selkeät ja kovat väripinnat, voimakas valaistus ja tarkat yksityiskohdat. Hunt aloitti taideopintonsa Royal Academyssa vuonna 1843. Myös John Everett Millais opiskeli tuolloin akatemiassa, ja heistä tuli elinikäiset ystävät. Vuonna 1848 Hunt, Millais ja Dante Gabriel Rossetti perustivat prerafaeliittien taiteilijaryhmän (The Pre-Raphaelite Brotherhood). Ryhmän tarkoituksena oli vastustaa tuolloin vallalla ollutta akateemista taidetta. Hunt ei aluksi ollut kovin suosittu taiteilija, mutta vuonna 1854 maalattu The Light of the World muodostui hänen läpimurrokseen. Seuraavana vuonna Hunt teki matkan Syyriaan ja Palestiinaan, missä hän maalasi teoksen The Scapegoat (”Syntipukki”), joka esittää Kuolleenmeren rannalla olevaa hyljeksittyä eläintä. Huntin myöhemmistä töistä huomattavimpiin kuuluu The Triumph of the Innocents, josta hän maalasi kaksi versiota. Huntin näkö heikkeni 1890-luvun lopussa, eikä hän pystynyt loppuvuosinaan enää työskentelemään. Luokka:Englantilaiset taidemaalarit Luokka:Vuonna 1827 syntyneet Luokka:Vuonna 1910 kuolleet Luokka:Romantiikan taiteilijat
Pihasyreeni

Pihasyreeni (Syringa vulgaris) on oliivikasvien (Oleaceae) heimoon kuuluva lehtipensas, joka on suosittu koristekasvi. Se kasvaa luonnonvaraisena Kaakkois-Euroopassa. == Kuvaus == Pihasyreeni on pystyversoinen ja tiheä, 6–7 metrin korkuiseksi kasvava pensas. Herttamaiset ja suipot lehdet ovat 5–10 cm:n pituiset. Voimakastuoksuiset ja yleensä violetinväriset kukat ovat kerrannaisissa, 10–20 cm pitkissä tertuissa. Pihasyreenistä on jalostettu koristekasvikäyttöön lajikkeita, joiden kukkien väri vaihtelee valkoisesta tummanviolettiin. Jalostettuja pihasyreenilajikkeita kutsutaan myös jalosyreeneiksi Alanko, P. Syreenit - Syringa. Teoksessa: Alanko, P. (toim.). Tammen suuri puutarhakirja. 3. 1999. 3. painos. Helsinki, Tammi. s. 325-331.. Viljellyt lajikkeet kasvavat yleensä 4–5 metrin korkuisiksi. Jalosyreenejä alettiin jalostaa 1850-luvulla. == Koristekasvikäyttö == Pihasyreeni on vaatimaton kasvupaikan suhteen. Suomessa pihasyreeni on kestävä Etelä-Lappiin saakka. Etelä-Suomessa kukinta-aika on kesäkuu, pohjoisessa heinäkuu. Pihasyreeneitä tuotiin Suomeen jo 1720-luvulla.Suomenlinna Jalosyreenilajikkeet ovat talvenarkoja ja niitä voidaan Suomessa viljellä vain eteläisimmässä osassa maata. == Lajikkeita ja lajikeryhmiä == *Syringa vulgaris 'Alba' *Syringa vulgaris Vulgaris-ryhmä – jalosyreeni == Lähteet == == Aiheesta muualla == * Suomen Lajitietokeskus: Pihasyreeni (Syringa vulgaris) * Pinkka, Lajintuntemuksen oppimisympäristö: Pihasyreeni (Syringa vulgaris) * Luontoportti: Pihasyreeni (Syringa vulgaris) * Arboretum Mustila: Pihasyreeni (Syringa vulgaris) * ITIS: Syringa vulgaris * United States Department of Agriculture (USDA): Syringa vulgaris * Pherobase: Floral volatiles of Syringa vulgaris Luokka:Syreenit
George Deukmejian

Courken George Deukmejian (6. kesäkuuta 1928 Menands, New York – 8. toukokuuta 2018)George Deukmejian, ex-governor of California, dies oli yhdysvaltalainen republikaanisen puolueen poliitikko, joka toimi Kalifornian osavaltion kuvernöörinä vuosina 1983–1991 ja sitä ennen Kalifornian oikeusministerinä vuosina 1979–1983. Deukmejian syntyi ja vietti lapsuutensa pienessä Menandsin kaupungissa New Yorkin osavaltiossa. Hänen vanhempansa olivat Turkin armenialaisia, jotka olivat paenneet armenialaisten kansanmurhaa Yhdysvaltoihin. Hän valmistui Siena Collegesta 1949 ja St. John's Universitystä 1952. Hän muutti vuonna 1955 Kaliforniaan, jossa hän tutustui tulevaan vaimoonsa, niin ikään armenialaistaustaiseen Gloria Saatjianiin; pari avioitui vuonna 1958 ja sai kolme lasta. Kaksi tytärtä syntyivät vuosina 1965 ja 1970 ja yksi poika 1967. Deukmeijan valittiin Kalifornian osavaltiolliseen kongressiin ensimmäistä kertaa vuonna 1962. Vuodesta 1966 hän toimi osavaltiollisena senaattorina. Hän oli ensimmäistä kertaa ehdokkaana Kalifornian oikeusministerin virkaan vuonna 1970. Kaudellaan 1979–1983 hän muun muassa johti korkean profiilin marihuanan vastaista kampanjaa pohjoisessa osavaltiossa. Deukmejian nousi kuvernööriksi päihitettyään vaaleissa Los Angelesin pitkäaikaisen pormestarin Tom Bradleyn. Hän voitti Bradleyn jälleen vuonna 1986 ääniprosentein 61–37. Häntä seurasi vuonna 1991 Peter B. Wilson. Deukmejian työskenteli sen jälkeen losangelesilaisessa lakifirmassa ennen eläkkeelle jäämistään vuonna 2000. == Lähteet == Luokka:Yhdysvaltalaiset republikaanipoliitikot Luokka:Kalifornian kuvernöörit Luokka:Vuonna 1928 syntyneet Luokka:Vuonna 2018 kuolleet Luokka:Amerikanarmenialaiset
Iisalmen Sanomat

Iisalmen Sanomat on Iisalmessa kuusi kertaa viikossa ilmestyvä sitoutumaton sanomalehti. Lehteä julkaisee Iisalmen Sanomat Oy ja sen päätoimittaja on Tommi Korpihalla. Lehden markkina-alueeseen kuuluvat Iisalmi, Vieremä, Sonkajärvi, Kiuruvesi, Pielavesi sekä Lapinlahti, ja levikkialueeseen näiden lisäksi Varpaisjärvi, Pyhäjärvi, Pyhäntä, Keitele sekä Rautavaara. Sen lukijamäärä on 42 000 (KMT 2006) ja levikki 10 042 (LT 2017). Iisalmen Sanomat alkoi ilmestyä vuonna 1925. Se sitoutui Suomen Keskustaan vuoteen 2000 asti, jolloin se muuttui sitoutumattomaksi. Vuonna 2006 lehti vaihtoi broadsheet- formaatin tabloidimuotoon. ==Lehden päätoimittajat== *Otto Laitinen 1925 *Ville (Kalle Waldemar) Piilonen 1926–1927 *Jalmari Lampela 1928 *Otto Laitinen 1928 *Ville Piilonen 1929–1949 *Lauri Kulmala 1949–1960 *Paavo Kähkölä 1960–1963 *August Liimatainen 1963 *Unto Kivelä 1963–1985 *Risto Ylitalo 1985–2008 (toisena päätoimittajana Heikki Paltemaa 1985–1993) *Mai Koivula 2008–2012Iisalmen Sanomille uusi päätoimittaja. Yle, 17.10.2012 *Jarkko Ambrusin 2013–2016Iisalmen Sanomien päätoimittaja vaihtuu – Ambrusin lähtee Satakuntaan. yle 14.4.2016 *Kari Angeria 2016–2022 *Tarja Lappalainen va.2021-2022 *Tommi Korpihalla 2022- Savon Sanomat: Iisalmen Sanomien uudeksi päätoimittajaksi Tommi Korpihalla yle 25.11.2022 ==Lähteet== *Iisalmen Sanomat 13.8.2007 *CD-Facta (2005) Iisalmen Sanomat. WSOY ===Viitteet=== Luokka:Suomalaiset sanomalehdet Luokka:Iisalmen media Luokka:Suomen Keskustan lehdet
John G. Downey

John Gately Downey (24. kesäkuuta 1827 – 1. maaliskuuta 1894) oli irlantilaissyntyinen yhdysvaltalainen demokraattisen puolueen poliitikko, joka toimi Kalifornian osavaltion kuvernöörinä vuosina 1860–1862. Hän oli osavaltion historian ainoa ulkomaalaissyntyinen kuvernööri ennen Arnold Schwarzeneggerin valintaa vuonna 2003. Downey muutti perheineen Yhdysvaltoihin vuonna 1842. Hän asettui Marylandiin ja hoiti erilaisia töitä eri puolilla liittovaltiota ennen saapumistaan Kaliforniaan vuoteen 1849 mennessä. Hän aloitti Los Angelesissa menestyksekkään uran liikemiehenä. Hän istui Kalifornian kongressin alahuoneen jäsenenä 1856–1857 ja sai vuonna 1859 nimityksen varakuvernööriksi. Senaikainen kuvernööri Milton Latham erosi virastaan täyttääkseen kaksintaistelussa surmatun David C. Broderickin tyhjäksi jättämän paikan Yhdysvaltain senaatista. Varakuvernööri John G. Downey aloitti Kalifornian kuvernöörinä 14. tammikuuta 1860. Leland Stanford seurasi Downeytä tämän kauden loputtua vuonna 1862. Vuonna 1883 hän joutui vaimonsa Maria Jesus Guiradon kanssa junaonnettomuuteen; Downey selviytyi täpärästi, mutta Guirado menehtyi. Hän kärsi pitkään posttraumaattisen stressioireyhtymän kaltaisesta tilasta, mutta meni uusiin naimisiin ennen kuolemaansa Los Angelesissa 1894. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Vuonna 1827 syntyneet Luokka:Vuonna 1894 kuolleet Luokka:Yhdysvaltalaiset demokraattipoliitikot
Thapsakos

Thapsakos (, ) oli muinainen kaupunki jonka kohdalla sijaitsi kahluupaikka Eufrat-joen yli. Thapsakos sijaitsi luultavasti nykyisen Syyrian alueella, mutta sen tarkkaa paikkaa ei tiedetä. Kaupunki mainitaan muun muassa Ksenofonin Kyyroksen sotaretkessä ja Arrianoksen Aleksanteri Suurta käsittelevässä teoksessa. Strabon kertoo Geografikassaan että kaupungin kohdalla oli Efuratin ylittävä silta. Plinius vanhempi kertoo että kaupungin nimi vaihtui myöhemmin Amfipoliiksi. Raamatun Tifsah saattaa myös viitata Thapsakokseen. Kaupunki mainitaan Ensimmäisessä kuninkaiden kirjassa kuuluvan Salomonin valtakuntaan. "Hänen hallinnassaan olivat alueet Eufratilta asti, Tifsahista Gazaan saakka." Luokka:Antiikki
Leland Stanford

thumb|Leland Stanford vuonna 1890 Amasa Leland Stanford (9. maaliskuuta 1824 – 21. kesäkuuta 1893) oli yhdysvaltalainen liikemies, joka toimi myös Kalifornian kahdeksantena kuvernöörinä vuosina 1862–1863 sekä liittovaltion senaattorina Kaliforniasta vuosina 1885–1893. Lisäksi hän oli mm. Southern Pacific Railroadin pitkäaikainen johtaja ja perusti Stanfordin yliopiston. Hänellä oli vaimonsa Jane Elizabeth Lathropin kanssa yksi lapsi, 15-vuotiaana sairauteen kuollut poika Leland Jr. == Lähteet == Luokka:Kalifornian kuvernöörit Luokka:Yhdysvaltain senaatin jäsenet Luokka:Vuonna 1824 syntyneet Luokka:Vuonna 1893 kuolleet Luokka:Seulonnan keskeiset artikkelit
Frederick Low

Frederick Ferdinand Low (30. kesäkuuta 1828 – 21. heinäkuuta 1894) oli yhdysvaltalainen republikaaninen/unionilainen poliitikko. Low syntyi Mainessa ja opiskeli Hampden Academyssä. Muutettuaan kotiosavaltiostaan Kaliforniaan hän loi uran liike- ja pankkialalla. Hän istui Yhdysvaltain edustajainhuoneessa aikavälillä 3. kesäkuuta 1862 – 3. maaliskuuta 1863. Low'n poliittinen ura lähti nousuun hänen saatuaan nimityksen Kalifornian kuvernööriksi 10. joulukuuta 1863. Häntä seurasi vuonna 1867 Henry Huntley Haight. Hän toimi vuodesta 1869 Yhdysvaltain suurlähettiläänä Kiinaan. Kuoltuaan 66-vuotiaana San Franciscossa Low sai hautapaikan Cypress Lawn Memorial Parkissa. == Lähteet == Luokka:Kalifornian kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1828 syntyneet Luokka:Vuonna 1894 kuolleet
Japanin parlamenttitalo

Japanin parlamenttitalo () on rakennus Japanin pääkaupungissa Tokiossa, Chiyodan erillisalueen Nagatachōn kaupunginosassa. Rakennus toimii istuimena Japanin parlamentin ala- ja ylähuoneelle. Alahuoneen tilat sijaitsevat vasemmassa ja ylähuoneen tilat oikeassa siivessä. Parlamenttitalo on rakennettu kokonaan japanilaisista rakennusmateriaaleista. Sen rakennustyöt käynnistettiin vuonna 1920 ja ne saatiin päätökseen vuoden 1936 marraskuussa. Rakennuksen pituus on 206,4 metriä. Sen keskustorni yltää noin 65,5 metrin korkeuteen. == Aiheesta muualla == * Tietoa Japanin parlamenttitalosta Japanin ylähuoneen sivuilla Luokka:Tokion rakennukset ja rakennelmat Luokka:Parlamenttitalot Luokka:Japanin hallintorakennukset
Pedro Delgado

Pedro Delgado Robledo (s. 15. huhtikuuta 1960 Segovia, Espanja) on entinen espanjalainen maantiepyöräilijä. Hyökkäävästä ajotyylistään tunnettu kevytrakenteinen Delgado oli parhaimmillaan vuoristo-osuuksilla. Hän voitti Ranskan ympäriajon vuonna 1988 sekä Espanjan ympäriajon vuosina 1985 ja 1989. Vuoden 1988 Tour de Francen aikana hän jäi kiinni virtsaneritystä edistävän probenecidin käytöstä. Tapaus aiheutti sysäyksen pyöräilyn doping-sääntöjen muuttamiseen, sillä probenecid ei tuohon aikaan kuulunut UCI:n, toisin kuin monien muiden järjestöjen, kiellettyjen aineiden listalle, ja hän sai jatkaa kilpailua ilman seuraamuksia. ==Saavutuksia== *Ranskan ympäriajo: **1983 kokonaiskilpailun 15. **1985 kokonaiskilpailun kuudes ja etapin 17 voitto **1986 etapin 12 voitto **1987 kokonaiskilpailun toinen ja etapin 19 voitto **1988 kokonaiskilpailun ja etapin 13 voitto **1989 kokonaiskilpailun kolmas **1990 kokonaiskilpailun neljäs **1991 kokonaiskilpailun yhdeksäs **1992 kokonaiskilpailun kuudes **1993 kokonaiskilpailun yhdeksäs *Espanjan ympäriajo: **1983 kokonaiskilpailun 15. **1984 kokonaiskilpailun neljäs **1985 kokonaiskilpailun ja etapin 6 voitto **1986 kokonaiskilpailun kymmenes **1987 kokonaiskilpailun neljäs **1989 kokonaiskilpailun sekä etappien 12, 15 ja 20 voitto **1990 kokonaiskilpailun toinen **1992 kokonaiskilpailun kolmas ja etapin 14 voitto **1993 kokonaiskilpailun kuudes **1994 kokonaiskilpailun kolmas *Italian ympäriajo: **1988 kokonaiskilpailun seitsemäs **1991 kokonaiskilpailun 15. *Katalonian ympäriajo: 1983 viides, 1989 toinen, 1990 kolmas, 1991 toinen, 1994 kolmas *Baskimaan ympäriajo: 1985 viides, 1988 kuudes *Sveitsin ympäriajo: 1986 kuudes *Tour de Romandie: 1988 kuudes *Setmana Catalana: **1989 kokonaiskilpailun toinen **1990 etapin 2 voitto **1993 kokonaiskilpailun ja etapin 5B voitto *Burgosin ympäriajo: 1991 voitto *Maantieajon MM-kilpailu: 1989 20., 1990 20. *Clásica de San Sebastián: 1982 kolmas, 1983 neljäs, 1991 toinen *Liège-Bastogne-Liège: 1989 neljäs *La Flèche Wallonne: 1992 viides *Zaragoza-Sabinanigo: 1982 voitto *Aragonian ympäriajo: 1983 voitto *Clasica Alcobendas: 1990 voitto *Subida a Urkiola: 1991 voitto, 1992 toinen *Clasica Vuelta a Los Puertos: 1991 voitto ==Lähteet== *Pedro Delgado Memoire du cyclisme -tietokannassa *Pedro Delgado ProCyclingStats.comissa ==Aiheesta muualla== *Pedro Delgadon virallinen sivusto Luokka:Espanjalaiset maantiepyöräilijät Luokka:Ranskan ympäriajon voittajat Luokka:Vuonna 1960 syntyneet Luokka:Elävät henkilöt
Henry Huntly Haight

Henry Huntly Haight (20. toukokuuta 1825 – 2. syyskuuta 1878) oli yhdysvaltalainen demokraattisen puolueen poliitikko. Hän syntyi Rochesterissa, valmistui Yalen yliopistosta ja oli varsinaiselta ammatiltaan lakimies. Hän toimi Kalifornian osavaltion järjestyksessä kymmenentenä kuvernöörinä vuosina 1867–1871. Haight kuoli San Franciscossa 53-vuotiaana ja tuli haudatuksi Oaklandin Mountain View Cemeteryyn. Vastoin yleistä väärinkäsitystä, San Franciscon Haight Streetia ei nimetty hänen, vaan hänen setänsä mukaan. == Lähteet == Luokka:Kalifornian kuvernöörit Luokka:Vuonna 1825 syntyneet Luokka:Vuonna 1878 kuolleet Luokka:Yhdysvaltalaiset demokraattipoliitikot
Kapiti (saari)

Kapiti (vanha maorinkielinen nimi Motu Rongonui) on saari Uudessa-Seelannissa noin kahdeksan kilometriä Pohjoissaaren eteläosan länsipuolella. Saari on noin kymmenen kilometrin pituinen lounas-koillissuunnassa ja noin kahden kilometrin levyinen. Sen pinta-ala on 19,65 km². Saaren erottaa mantereesta Rauoterangin salmi. Sen korkein kohta on Tuteremoana 521 metriä merenpinnan yläpuolella. Saaren länsipuoli on erittäin kivinen ja karu; useat pystysuorat kallioseinät putoavat mereen jopa satojen metrien korkeudelta. Länsipuoli joutuu kovien länsituulten runnomaksi ja vaikeista olosuhteista johtuen kasvillisuus on harvaa. Saaren kasvillisuus koostuu erityisesti pensaikoista sekä lisäksi kohekohe–, tawa– ja kanukametsistä. Suurin osa metsistä on palautumassa luonnontilaan palojen ja maatalouden aiheuttamista jäljistä. Jäljellä on myös joitakin säästyneitä 30 metrin korkuisia puita. == Historia == Maorit asuttivat saaren 1700–1800-luvuilla. Myöhemmin Ngāti Toa –maoriheimon johtaja Te Rauparaha perusti saarelle tukikohdan, josta tehtiin hyökkäyksiä ja ryöstöretkiä Whanganui-joen varrelle sekä Marlboroughiin. Eurooppalaisten saavuttua saarella toimi valaanpyytäjien yhdyskunta, jossa asui enimmillään noin 2000 henkilöä. Jo 1870-luvulla huomattiin saaren sopivuus suojelukohteeksi ja siitä tulikin lintujen suojelualue vuonna 1897. Kuitenkin vasta vuonna 1987 New Zealand Department of Conservation otti saaren haltuunsa. 1980- ja 1990-lukujen aikana saarta palautettiin luonnontilaan; saarelta poistettiin ensin kettukusut ja vuonna 1996 saatiin saarelta poistettua myös rotat. Muut tuhoa aiheuttaneet vierasperäiset eläimet oli poistettu saarelta vuosien saatossa jo aiemmin, mukaan lukien lampaat, koirat, kissat ja vuohet. == Lähteet == == Aiheesta muualla == Luokka:Uuden-Seelannin saaret
Sean Kingston

Kisean Anderson (s. 3. helmikuuta 1990 Miami, Florida), taiteilijanimeltään Sean Kingston, on jamaikalais-yhdysvaltalainen popmuusikko. Hän on syntynyt Yhdysvalloissa, mutta muuttanut kuusivuotiaana Kingstoniin, Jamaikalle. Sean Kingston tuli suuren yleisön tietoisuuteen ”Beautiful Girls” -singlellään. 29\. toukokuuta 2011 Kingston törmäsi vesiskootterillaan siltaan Miamissa ja joutui teho-osastolle. == Diskografia == === Albumit === Vuosi Nimi Julkaistu Listasijoitukset USA 2007 Sean Kingston 31. heinäkuuta 2007 (USA) 6http://www.billboard.com/#/artist/sean-kingston/chart-history/852865 2009 Tomorrow 22. syyskuuta 2009 (USA) 37 2013 Back 2 Life 10. syyskuuta 2013 (USA) 33http://www.billboard.com/artist/278515/Sean+Kingston/chart?f=333 === Singlet === Vuosi Nimi Julkaistu Albumilta Listasijoitukset USA 2007 "Beautiful Girls" 26. toukokuuta 2007 (USA) Sean Kingston 1 "Me Love" 31. heinäkuuta 2007 (USA) 14 "Take You There" 23. lokakuuta 2007 (USA) 7 2008 "There is Nothin'" 13. maaliskuuta 2008 (USA) 60 2009 "Fire Burning" 24. huhtikuuta 2009 (USA) Tomorrow 5 "Face Drop" 18. elokuuta 2009 (USA) 61 2010 "Eenie Meenie" 23. maaliskuuta 2010 (USA) TBA 15 "Letting Go (Dutty Love)" 3. elokuuta 2010 (USA) — == Lähteet == Luokka:Jamaikalaiset poplaulajat Luokka:Yhdysvaltalaiset poplaulajat Luokka:Vuonna 1990 syntyneet Luokka:Elävät henkilöt
Newton Booth

Newton Booth (30. joulukuuta 1825 – 14. heinäkuuta 1892) oli yhdysvaltalainen poliitikko. Hän toimi Kalifornian 11. kuvernöörinä vuosina 1871–1875 ja sen jälkeen liittovaltion senaattorina 1875–1881. Hän ei ollut uudelleen ehdolla vuonna 1880. Booth tuli valituksi senaattiin lyhytikäisen Anti-Monopoly Partyn ehdokkaana. Hän kuoli Sacramentossa. == Lähteet == Luokka:Kalifornian kuvernöörit Luokka:Yhdysvaltain senaatin jäsenet Luokka:Vuonna 1825 syntyneet Luokka:Vuonna 1892 kuolleet
Masao Takemoto

Masao Takemoto (竹本正男 Takemoto Masao, 29. syyskuuta 1919 Hamada, Shimane – 2. helmikuuta 2007) oli japanilainen telinevoimistelija, olympiavoittaja ja maailmanmestari. Hänet nimettiin vuonna 1997 lajin hall of fameen. Takemoto osallistui voimistelijana kolmiin olympiakisoihin. Ainoan kultamitalinsa hän voitti Rooman 1960 olympiakisojen joukkuekilpailussa. Hän oli tuolloin jo yli 40-vuotias, ja hän on edelleen kaikkien aikojen vanhimpana olympiakultaa voittanut voimistelija. Henkilökohtaisen maailmanmestaruuden hän voitti kahdesti permannolla. ==Saavutukset== ===Olympiakisoissa=== * Helsinki 1952 ** Hopeaa hypyssä ** Viides joukkuekilpailussa ** Kuudes renkailla * Melbourne 1956 ** Hopeaa joukkuekilpailussa ** Pronssia renkailla ** Pronssia nojapuilla ** Pronssia rekillä ** Neljäs moniottelussa ** Kuudes hypyssä ** Seitsemäs hevosella * Rooma 1960 ** Kultaa joukkuekilpailussa ** Hopeaa rekillä ** Viides moniottelussa ** Kuudes nojapuilla ===MM-kisoissa=== * 1954 ** Kultaa permannolla * 1958 ** Kultaa permannolla == Lähteet == * * * Profiili International Gymnastics Hall of Fame * Masao Takemoto Bio, Stats and Results Olympics at Sports-Reference.com === Viitteet === Luokka:Japanilaiset olympiavoittajat Luokka:Japanilaiset telinevoimistelijat Luokka:Vuonna 1919 syntyneet Luokka:Vuonna 2007 kuolleet
Bank of America Plaza (Dallas)

Bank of America Plaza on pilvenpiirtäjä Dallasin kaupungissa, Yhdysvaltain Texasissa. Yltäen 281 metrin korkeuteen se on Dallasin korkein ja koko Texasin kolmanneksi korkein pilvenpiirtäjä. Sen suunnittelusta ovat vastanneet arkkitehtitoimistot JPJ Architects ja HLM Design. Rakennustyöt käynnistettiin vuonna 1983 ja ne saatiin päätökseen vuonna 1985. Pilvenpiirtäjässä on 72 kerrosta. Nykyistä nimeään se on kantanut vuodesta 1998 lähtien, aikaisempia nimiä ovat olleet Dallas Main Center, NCNB Plaza ja NationsBank Plaza. == Aiheesta muualla == * Emporis.com - Bank of America Plaza, Dallas * Structurae.de - Bank of America Plaza, Dallas Luokka:Dallasin rakennukset ja rakennelmat Luokka:Texasin pilvenpiirtäjät
Romualdo Pacheco

José Antonio Romualdo Pacheco, Jr. (31. lokakuuta 1831 – 23. tammikuuta 1899) oli yhdysvaltalainen poliitikko. Pacheco syntyi Santa Barbarassa, Kaliforniassa. Hän istui Yhdysvaltain edustajainhuoneessa vuosina 1877–1878 ja 1879–1883. Hän toimi osavaltionsa varakuvernöörinä Newton Boothin kuvernöörikaudella ja sai tilapäisesti kuvernöörin viran 27. helmikuuta 1875 Boothin lähdettyä Yhdysvaltain senaattiin. Pachecoa seurasi 9. joulukuuta 1875 William Irwin, joka oli voittanut syyskuun vaalin. Pacheco on Kalifornian osavaltion historian ainoa latinotaustainen kuvernööri. Hän oli uransa varhaisessa vaiheessa 1850-luvulla demokraatti ja kuului 1860-luvulla National Union Partyyn, mutta tuli valituksi useimpiin poliittisiin virkoihinsa Yhdysvaltain republikaanisen puolueen edustajana. Pacheco oli vuodesta 1863 naimisissa Mary McIntiren kanssa. Parilla oli kaksi lasta, Maybella Ramona (s. 1865) ja Romualdo, joista vain ensiksi mainittu eli aikuisikään. Pacheco kuoli Oaklandissa 1899. == Lähteet == Luokka:Kalifornian kuvernöörit Luokka:Yhdysvaltain edustajainhuoneen jäsenet Luokka:Kalifornian varakuvernöörit Luokka:Yhdysvaltalaiset diplomaatit Luokka:Yhdysvaltalaiset republikaanipoliitikot Luokka:Vuonna 1831 syntyneet Luokka:Vuonna 1899 kuolleet
William Irwin

William Irwin (n. 1827 – 15. maaliskuuta 1886) oli Yhdysvaltain demokraattisen puolueen poliitikko, joka toimi Kalifornian varakuvernöörinä vuonna 1875 sekä kuvernöörinä 1875–1880. Hän oli lähtöisin Ohiosta ja valmistui Marietta Collegesta, mutta jäi pysyvästi Kaliforniaan ja kuoli San Franciscossa. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Yhdysvaltalaiset demokraattipoliitikot Luokka:1820-luvulla syntyneet Luokka:Vuonna 1886 kuolleet
Ukarumpa

pienoiskuva|Ukarumpa Ukarumpa on kylä () Papua-Uudessa-Guineassa. Kylä sijaitsee Aiyuran laaksossa Eastern Highlandsin maakunnassa noin 10 kilometriä länteen Kainantun kaupungista. Ukarumpassa on arviolta 500–800 asukasta, joista suurin osa lähetystyöntekijöitä. Lähetystyöntekijät työskentelevät maailman suurimmalla lähetysasemalla, joka sijaitsee kylän vieressä pienen joen vastarannalla. Lähetysasema perustettiin kyseiselle suoalueelle vuonna 1966, kun silloisen Papua-Uuden-Guinean australialainen Opetusministeriö virallisesti osoitti kyseisen maa-alueen Summer Institute of Linguistics (SIL) -järjestölle lähetysaseman paikaksi. Kielitieteellisesti Ukarumpa sijaitsee kolmen kielialueen kohtaamispisteessä. Kyseisestä noin neliökilometrin maapalasta on käyty verisiä heimosotia jo satoja vuosia. Tämä ilmeisesti oli eräs syy, miksi maan silloinen hallitus juuri päättikin valita maapalan lähetysjärjestön sijoituspaikaksi. Ajatuksena oli yksinkertaisesti tavoite lopettaa riidat neutraalilla omistajalla. Näin ei kuitenkaan käynyt. Nykyisin SIL:n omistama Ukarumpan lähetysasema on noin 600 ulkomaalaisen ja noin 300 paikallisen asukkaan työpaikka. Lisäksi siellä koulutetaan lähes kaikki maan 847:n eri kieliryhmän äidinkieliset lukutaitotyöntekijät, koordinoidaan noin 240 kieliryhmän raamatunkäännöstyön etenemistä ja edistetään kyläyhteisöjen kokonaisvaltaista kehittymistä keskuksen välittömässä läheisyydessä sekä kauempanakin. SIL:n yhteistyösopimus Papua-Uuden-Guinean Opetusministeriön kanssa on jatkunut yli 50 vuotta, ja se rajaa selkeästi SIL:n työn vapaaehtoistyöksi kielenkehitys-, lukutaito- ja raamatunkäännöstyön hyväksi. Keskuksen pienellä klinikalla hoidetaan sekä järjestön työntekijöitä sekä vuonna 2007 uusitulla ensiapuvastaanotolla päivittäin jopa satoja paikallisia potilaita. SIL:n kielitieteellisessä kirjastossa on taltioituna kokonaisuudessaan SIL:n ja muiden järjestöjen tuottama antropologinen, kielitieteellinen ja teologinen tutkimusmateriaali Papua-Uuden-Guinean alueelta. Suomalaisia Ukarumpassa työskenteli vuonna 2019–2020 yhteensä noin kymmenen. Ukarumpan suomalainen peruskoulu perustettiin vuonna 1997. Se mahdollistaa suomalaisen perusopetuksen esiluokasta aina yhdeksänteen luokkaan asti. Koulu ei ole aktiivinen, koska lähetysasemalla ei ole riittävästi suomalaisia lapsia. Suomalaislapset käyvät kansainvälistä koulua. == Lähteet == Luokka:Papua-Uuden-Guinean maantiede
Bank of America Plaza (Atlanta)

Bank of America Plaza on toimistokäyttöön tarkoitettu pilvenpiirtäjä Atlantassa, Georgian osavaltiossa Yhdysvalloissa. Rakennus on 312 metriä korkea, ja se on Atlantan korkein rakennus. Se on rakennettu vuosina 1991–1992. 55-kerroksisen rakennuksen rakennustyöt maksoivat noin 150 miljoonaa Yhdysvaltain dollaria. Pilvenpiirtäjän suunnittelusta on vastannut arkkitehtitoimisto Kevin Roche, John Dinkeloo and Associates LLC. == Lähteet == == Aiheesta muualla == * Emporis.com - Bank of America Plaza, Atlanta * Structurae.de - Bank of America Plaza, Atlanta Luokka:Atlantan pilvenpiirtäjät Luokka:Atlantan toimistorakennukset
George Perkins

George Clement Perkins (23. elokuuta 1839 – 26. helmikuuta 1923) oli yhdysvaltalainen republikaanipoliitikko. Perkins syntyi Kennebunkportissa, Mainessa. Hän toimi Kalifornian osavaltion kuvernöörinä vuosina 1880–1883. Hän eli kuvernöörikautensa päätyttyä vielä neljä vuosikymmentä, josta kaksikymmentäkaksi vuotta (1893–1915) hän istui liittovaltion senaattorina. Perkins on Kalifornian osavaltion historian kolmanneksi pitkäaikaisin liittovaltion senaattori; hänen edelleen menevät Hiram Johnson ja Alan Cranston. Hän kuoli 83-vuotiaana Oaklandissa ja sai hautapaikan Mountain View Cemeterystä. == Lähteet == Luokka:Kalifornian kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1839 syntyneet Luokka:Vuonna 1923 kuolleet
Bank of America Plaza

Bank of America Plaza on useiden yhdysvaltalaisten rakennusten nimi. *Bank of America Plaza Georgian Atlantassa *Bank of America Plaza Floridan Miamissa *Bank of America Plaza Pohjois-Carolinan Charlottessa *Bank of America Plaza Texasin Dallasissa *Bank of America Plaza Missourin Saint Louisissa *Bank of America Plaza Floridan Tampassa *Bank of America Plaza Etelä-Carolinan Columbiassa
George Stoneman

George Stoneman, Jr. (8. elokuuta 1822 – 5. syyskuuta 1894) oli Kalifornian demokraattinen kuvernööri vuosina 1883–1887. Hän loi pitkän uran Yhdysvaltain maavoimissa ja oli sisällissodan veteraani. Hän meni 22. marraskuuta 1861 naimisiin Mary Oliver Hardistyn kanssa ja sai neljä lasta. Ratsuväenkenraali Stoneman taisteli William Shermanin alaisena, ja hänet mainitaan The Bandin kappaleessa The Night They Drove Old Dixie Down. == Lähteet == Luokka:Kalifornian kuvernöörit Luokka:Vuonna 1822 syntyneet Luokka:Vuonna 1894 kuolleet Luokka:Yhdysvaltalaiset demokraattipoliitikot
Washington Bartlett

Washington Montgomery Bartlett (29. helmikuuta 1824 – 12. syyskuuta 1887) oli yhdysvaltalainen demokraattipuolueen poliitikko. Bartlett syntyi Savannah'ssa, Georgiassa, vuonna 1824. Hän toimi vuosina 1883–1887 San Franciscon pormestarina. Hän aloitti 8. tammikuuta 1887 Kalifornian osavaltion kuvernöörinä, mutta kuoli kesken kautensa Oaklandissa saman vuoden syyskuussa. Bartlett on tähän päivään saakka Kalifornian ainoa juutalainen kuvernööri. Häntä seurasi Edward B. Pond. == Lähteet == Luokka:Kalifornian kuvernöörit Luokka:Vuonna 1824 syntyneet Luokka:Vuonna 1887 kuolleet Luokka:Yhdysvaltalaiset demokraattipoliitikot Luokka:San Franciscon pormestarit
Robert Waterman

Robert Whitney Waterman (15. joulukuuta 1826 Fairfield, New York – 12. huhtikuuta 1891 San Diego, Kalifornia) oli yhdysvaltalainen republikaanisen puolueen poliitikko. Hän toimi vuosina 1887–1891 Kalifornian osavaltion 17. kuvernöörinä, johon tehtävään hän nousi varakuvernöörin paikalta, kuvernööri Washington Bartlettin kuoltua. Hän istui kautensa loppuun, mutta ei edes pyrkinyt uudelle kaudelle heikon terveydentilansa vuoksi. Hän muutti San Diegoon, jossa hän kuoli pian kuvernööriytensä päättymisen jälkeen 64-vuotiaana. == Lähteet == Luokka:Kalifornian kuvernöörit Luokka:Kalifornian varakuvernöörit Luokka:Vuonna 1826 syntyneet Luokka:Vuonna 1891 kuolleet Luokka:Yhdysvaltalaiset republikaanipoliitikot
Si vis pacem, para bellum

Si vis pacem, para bellumMyös Igitur qui desiderat pacem, praeparet bellum. () on lainaus Publius Flavius Vegetius Renatuksen teoksesta Epitoma Rei militaris, jonka uskotaan olevan kirjoitettu noin vuonna 390. Lausetta on käyttänyt tunnuksenaan saksalainen aseteollisuusyritys Deutsche Waffen und Munitionsfabriken. Lausetta pidetään myös Parabellum-termin lähteenä. == Lauseen muunnelmia == Lentävästä lauseesta Si vis pacem, para bellum on olemassa eri asioita tarkoittavia muunnelmia. *Si vis bellum para pacem – ”Jos haluat sotaa, varaudu rauhaan” – jos joku haluaa sotaan muiden valtioiden kanssa, hänen on uskoteltava pyrkivänsä rauhaan. Toisen tulkinnan mukaan se, joka uskoo rauhaan ja jättää varautumatta sotilaallisesti, joutuukin sotaan. *Si vis pacem para pactum – ”Jos haluat rauhaa, tee rauhansopimus” *Si vis pacem fac bellum – ”Jos haluat rauhaa, tee sota” – yleensä tällä tarkoitetaan sitä, että pienellä sodalla estetään suurempi sota, tai että rauhan edestä pitää käydä sota tilanteen selvittämiseksi. *Si vis pacem para pacem – ”Jos haluat rauhaa, valmistaudu rauhaan” == Lähteet == Luokka:Latinankieliset fraasit
Nobuyuki Aihara

Nobuyuki Aihara (, 16. joulukuuta 1934 Takasaki, Gunman prefektuuri – 16. heinäkuuta 2013 Takasaki, Gunman prefektuuri) oli japanilainen telinevoimistelija, olympiavoittaja ja maailmanmestari. Aihara voitti kultamitalin vuoden 1960 Rooman olympiakisojen permannolla ja joukkuekilpailussa. Hän saavutti samoilla telineillä olympiahopeaa Melbournessa 1956 ja maailmanmestaruuden vuonna 1962. Yhteensä Aihara voitti neljä olympia- ja neljä MM-mitalia.http://www.gymn- forum.net/bios/men/n_aihara.htmlNobuyuki Aihara Bio, Stats and Results Aihara kuoli keuhkokuumeeseen Takasakissa 16. heinäkuuta 2013, 78-vuotiaana. Hänen vaimonsa Toshiko (o.s. Shirasu) voitti joukkuekilpailun olympiapronssia Tokiossa 1964. Heidän Yutaka-poikansa saavutti joukkuekilpailun olympiapronssia Barcelonassa 1992. == Saavutukset == === Olympiakisoissa === * Melbourne 1956 ** Hopeaa joukkuekilpailussa ** Hopeaa permannolla ** Viides renkailla ** Kuudes nojapuilla * Rooma 1960 ** Kultaa joukkuekilpailussa ** Kultaa permannolla ** Neljäs nojapuilla ** Viides renkailla ** Seitsemäs moniottelussa === MM-kisoissa === * 1958 ** Hopeaa renkailla ** Hopeaa joukkuekilpailussa * 1962 ** Kultaa permannolla ** Kultaa joukkuekilpailussa == Lähteet == * * * Nobuyuki Aihara Bio, Stats and Results Olympics at Sports- Reference.com === Viitteet === Luokka:Japanilaiset olympiavoittajat Luokka:Japanilaiset telinevoimistelijat Luokka:Vuonna 1934 syntyneet Luokka:Vuonna 2013 kuolleet
Henry Markham

Henry Harrison Markham (16. marraskuuta 1840 – 9. lokakuuta 1923) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa 1885–1887 ja toimi sen jälkeen Kalifornian osavaltion kuvernöörinä vuosina 1891–1895. Markham syntyi Wilmingtonissa New Yorkin osavaltiossa ja oli sisällissodan veteraani. Sodan jälkeen hän asui Wisconsinissa. Markham kuoli Kalifornian Pasadenassa 82 vuoden ikäisenä. == Lähteet == Luokka:Kalifornian kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1840 syntyneet Luokka:Vuonna 1923 kuolleet
Sugar (System of a Downin kappale)

Sugar on System of a Downin vuonna 1998 julkaisema EP. ==Kappaleet== *"Sugar" on single ja julkaistiin myös System of a Downin ensimmäisellä albumilla System of a Down. *"War?" julkaistiin myös yhtyeen ensimmäisellä albumilla System of a Down. *"Störagéd" julkaistiin myös elokuvan Heavy Metal 2000 soundtrackilla sekä albumin System of a Down Japanin versiossa. ==Kappaleluettelo== *Kaikki kappaleet kirjoittaneet Serj Tankian ja Daron Malakian, ellei toisin mainittu. #"Sugar" (Tankian, Odadjian, Malakian) #"Sugar" (Clean) (Tankian, Odadjian, Malakian) #"War?" #"War?" (Clean) #"Störagéd" #"Sugar" (Live) (Tankian, Odadjian, Malakian) #"War?" (Live) #"Sugar" (Clean/Live) (Tankian, Odadjian, Malakian) #"War?" (Clean/Live) ==Kokoonpano== * Serj Tankian – laulu, kosketinsoittimet * Daron Malakian – kitara, taustalaulu * Shavo Odadjian – basso * John Dolmayan – rummut \+ * Rick Rubin – tuottaja, piano Luokka:System of a Downin albumit Luokka:Vuoden 1998 kappaleet
Kitamoskiittokala

Kitamoskiittokala (Gambusia eurystoma) on äärimmäisen uhanalainen makeanveden kala. Se on kotoisin Meksikosta. Hammaskarppien heimoon kuuluva kala on alle neljä senttiä pitkä. Kansainvälinen luonnonsuojeluliitto IUCN luokittelee sen äärimmäisen uhanalaiseksi. == Lähteet == Luokka:Uhanalaiset kalat Luokka:Hammaskarpit Luokka:Äärimmäisen uhanalaiset lajit
James Budd

James Herbert Budd (18. toukokuuta 1851 – 30. heinäkuuta 1908) oli yhdysvaltalainen demokraattipoliitikko. Hän istui Yhdysvaltain edustajainhuoneessa 1883–1885 ja oli Kalifornian 19. kuvernööri vuosina 1895–1899. Budd ei ollut ehdolla uudelle kuvernöörikaudelle 1898. Hän oli Kalifornian viimeinen demokraattikuvernööri vuosikymmeniin; Culbert Olson tuli valituksi virkaan vasta vuonna 1939. Kuvernöörikautensa jälkeen Budd työskenteli lakimiehenä San Franciscossa. Hän kuoli 57 vuoden ikäisenä Stocktonissa. == Lähteet == Luokka:Yhdysvaltain edustajainhuoneen jäsenet Luokka:Kalifornian kuvernöörit Luokka:Vuonna 1851 syntyneet Luokka:Vuonna 1908 kuolleet Luokka:Yhdysvaltalaiset demokraattipoliitikot
Professional Poker Tour

Professional Poker Tour (PPT) oli World Poker Tourin emoyhtiön WPT Enterprisesin järjestämä televisioitu pokeriturnausten sarja. Ensimmäisellä tuotantokaudella pelattiin marraskuun 2004 ja toukokuun 2005 välillä viisi turnausta. Toisen tuotantokauden turnausten piti alkaa syyskuussa 2006, mutta suunniteltuja turnauksia ei käyty. PPT:n televisiolähetysten pääkommentaattorina toimi Matt Corboy yhdessä pokeriammattilaisen Mark Seifin kanssa, pelisalista tapahtumia raportoi Kaye Han. Ensimmäisen tuotantokauden esittäminen alkoi Yhdysvalloissa 5. heinäkuuta 2006 ja Suomessa kesällä 2007. == Osallistujat == PPT-turnaukset pelattiin ilmaisina kutsuturnauksina, jonka voittaja sai 225 000 dollaria. Kutsun saadakseen pelaajan piti olla ansioitunut turnauspelaaja. Ensimmäisellä tuotantokaudella PPT ilmoitti seuraavat kriteerit pelioikeuden saamiseksi: === Kolme vuoden pelioikeus === * kaikki WPT-voittajat * pelaaja, joka on ollut WPT:n finaalipöydässä useammin kuin kerran yhdellä tuotantokaudella * WPT:n mestaruusturnauksen kolme parasta * 10 parasta WPT:n toisen tuotantokauden Vuoden pelaaja -listalta * kaikki WSOP:n pääturnauksen voittajat * WSOP:n pääturnauksen vuosien 2003 ja 2004 kolme parasta * 10 parasta CardPlayerin Vuoden pelaaja -listalta * 10 parasta Phil Hellmuth Jr:n Champion of the Year -listalta * World Poker Tour Walk of Famen jäsenet * Poker Hall of Famen jäsenet === Kahden vuoden pelioikeus === * WPT:n mestaruusturnauksen neljäs, viides ja kuudes * WSOP:n pääturnauksen neljäs, viides ja kuudes vuosina 2003 ja 2004 === Yhden, kahden tai kolmen vuoden pelioikeus === * PPT Advisory Committeen valitsemat pelaajat * 10 parasta Poker Europan vuoden 2004 listalta * WPT:n selostajat == Televisioformaatti == Jokainen turnaus lähetettiin televisiossa viidessä osassa. Poiketen WPT-lähetyksistä PPT:n ohjelmat eivät seuranneet ainoastaan turnauksen finaalipöytää vaan turnausta alusta loppuun. Viides ohjelma oli turnauksen finaalipöytä. Jokaisessa lähetyksessä oli yksi televisioitu pöytä, jonka peliä seurattiin. Muista pöydistä näytettiin lyhyitä pätkiä ratkaisevista käsistä. == Tulokset == Turnaus Kasino Pelipäivä Voittaja World Poker Finals Foxwoods Resort Casino (Manshantucket, CT) 9. marraskuuta 2004 John Juanda LA Poker Classic Commerce Casino (Los Angeles, CA) 8.- 9. helmikuuta 2005 (finaali 25.) Erick Lindgren Bay101 Bay101 (San Jose, CA) 2.- 3. maaliskuuta 2005 (finaali 12.) Tom McEvoy 3rd Annual Five Star World Poker Classic Bellagio (Las Vegas, NV) 15. - 16. huhtikuuta 2005 (finaali 25.) Lee Markholt Mirage Poker Showdown Mirage (Las Vegas, NV) 10. - 11. toukokuuta 2005 (finaali 27.) Ted Forrest == Aiheesta muualla == * Viralliset kotisivut Luokka:Pokeriohjelmat (televisio)
Honda Dax

Honda Dax tai ST-sarja on Honda Motor Companyn 1969–1996 valmistama mopo/kevytmoottoripyörä, joka muistuttaa olemukseltaan sisarmalliaan Honda Monkeytä. Suurimpana erona näiden kahden välillä on runko, joka Daxissa on prässättyä peltiä ja Monkeyssä pyöreätä putkea. Daxia on valmistettu 49–72 cm³ sylinteritilavuuksilla, jotka luokitellaan vastaavasti mopoiksi ja kevytmoottoripyöriksi. Mopoon on tehty 3- ja 4-vaihteisia moottoreita. Lisäksi mopossa on 10-tuumaiset renkaat, kaksiosainen ohjaustanko ja rungon sisällä oleva polttoainetankki. Hondan patentin umpeuduttua 1998 useilta kiinalaisilta valmistajilta, kuten Jinchengiltä ja Skyteamilta, on tullut markkinoille Dax- replikoita, joita myydään myös Suomessa. Daxiin saa Suomesta hyvin vähän osia, joita kuitenkin valmistetaan vielä nykyäänkin. Osia saa esim. ulkomailta tilaamalla. Dax palasi markkinoille vuonna 2022 varustettuna 125 cm³ moottorilla.https://www.hondabikes.fi/mallisto/125-cc/st125-dax == Lähteet == Dax Dax
Nashin tasapaino

Nashin tasapaino on peliteorian ongelmien ratkaisukonsepti. Sen kuvaamassa tilanteessa vähintään kahden hengen peliteorian lopputulos on sellainen, ettei yksikään pelaajista voi saavuttaa parempaa lopputulosta itselleen muuttamalla yksipuolisesti omaa strategiaansa. Jos kukin pelaaja on valinnut strategiansa eikä kukaan pelaajista voi saavuttaa parempaa lopputulosta muuttamalla strategiaansa, pelaajien valitsemat strategiat muodostavat Nashin tasapainotilan. Esimerkki Nashin tasapainosta on vangin dilemman tilanne, jossa molemmat vangit vasikoivat. Nashin tasapaino on nimetty yhdysvaltalaisen matemaatikon ja talousnobelisti John Forbes Nashin mukaan. == Lähteet == Luokka:Peliteoria Luokka:Taloustieteen käsitteet
QPR

QPR voi tarkoittaa ainakin seuraavia asioita: * Queens Park Rangers FC, englantilainen jalkapalloseura * QPR Software Oyj, suomalainen ohjelmistoyhtiö
Ford Madox Brown

Ford Madox Brown (16. huhtikuuta 1821 Calais, Ranska – 6. lokakuuta 1893 Lontoo, Englanti) oli englantilainen taidemaalari. Hänet yhdistetään usein prerafaeliitteihin, mutta hän ei koskaan ollut ryhmän jäsen. Brownin tunnetuin maalaus lienee Work (Työ). Brown opiskeli taidetta vuosina 1837–1839 Bruggessa ja Antwerpenissa. Hänen varhaistyönsä olivat romanttisia ja dramaattisia. Hän alkoi kuitenkin pian pyrkiä mahdollisimman luonnonmukaiseen esitystyyliin, ja maalaustaan Prisoner of Chillon varten hän kävi piirtämässä ruumiita sairaalan ruumishuoneella. Hän myös maalasi mielellään ulkoilmassa ateljeen sijaan. Vuonna 1845 Brown tapasi Italiassa nazareeneihin kuuluneen Peter von Corneliuksen. Tapaamisella oli suuri vaikutus Brownin värienkäyttöön ja tyyliin. Brown opetti lyhyen aikaa Dante Gabriel Rossettia, ja vuonna 1850 hän osallistui prerafaeliittien lehden Germin tekoon. Brown toimi myös joidenkin William Morrisin painamien kirjojen kuvittajana sekä teki lasimaalauksia. . Luokka:Englantilaiset taidemaalarit Luokka:Vuonna 1821 syntyneet Luokka:Vuonna 1893 kuolleet Luokka:Romantiikan taiteilijat
Vapautemme hinta

Vapautemme hinta on Suomen Kuvalehden vuonna 1941 julkaisema kirja, johon on painettu kaikkien talvisodassa kuolleiden suomalaisten sotilaiden nimet sekä myös heidän kuvansa, jos sellainen on ollut olemassa. Sotilaat on ryhmitelty läänin mukaan ja läänissä on pyritty naapurikunnat sijoittamaan lähekkäin. Sotilaiden kotiseurakunnan kirkon kuva on myös liitetty mukaan. Lopussa on kuvat kaikista talvisodan ilmapommituksissa kuolleista sekä henkilöhakua helpottava hakemisto. Taiteilija Seppo Renvall on tehnyt kirjan pohjalta samannimisen videotaideteoksen. ==Lähteet== Luokka:Talvisota Luokka:Kirjat Suomen historiasta Luokka:Suomalaiset sotahistorian tietokirjat Luokka:Vuoden 1941 kirjat
Ossi-Ensio Korvuo

Osmo Ensio Korvuo (26. maaliskuuta 1961 – 24. huhtikuuta 2004 Suomussalmi) oli suomussalmelainen viljelijä, joka tuli kotipaikkakunnallaan tunnetuksi luomuviljelyn uranuurtajana. Hän oli ahkera lehtikirjoittaja ja tunnettiin myös lahjakkaana puhutun kielen käyttäjänä. Korvuo harrasti muun muassa valokuvausta ja musiikkia sekä sävelsi myös omia kappaleita. Ohjaaja Rauni Mollberg löysi Korvuon kainuulaisen sotamiehen Määtän rooliin elokuvaan Tuntematon sotilas. Elokuvan teon jälkeen Korvuo perusti perheen ja perheeseen syntyi kolme lasta. == Lähteet == * Ossi-Ensio Korvuo Elonetissä === Viitteet === Luokka: Suomalaiset elokuvanäyttelijät Luokka:Vuonna 1961 syntyneet Luokka:Vuonna 2004 kuolleet
Kōji Gushiken

Kōji Gushiken (, s. 12. marraskuuta 1956) on entinen japanilainen telinevoimistelija ja olympiavoittaja. Kōji Gushiken oli Japanin paras voimistelija Los Angelesin 1984 olympiakisoissa. Hän voitti kultaa 12-ottelussa ja renkailla ja sai kolme himmeämpää mitalia. Ensimmäisen MM- mitalinsa hän sai jo 1979, mutta olympiaboikotin vuoksi hän ei päässyt mukaan Moskovan 1980 olympiakisoihin. ==Saavutukset== ===Olympiakisoissa=== * Los Angeles 1984 ** Kultaa 12-ottelussa ** Kultaa renkailla ** Hopeaa hypyssä ** Pronssia rekillä ** Pronssia joukkuekilpailussa ** Viides nojapuilla ** Kahdeksas permannolla ===MM-kisoissa=== * 1979 ** Hopeaa joukkuekilpailussa ** Pronssia hevosella * 1981 ** Kultaa nojapuilla ** Hopeaa joukkuekilpailussa ** Pronssia moniottelussa ** Pronssia permannolla * 1983 ** Kultaa renkailla ** Hopeaa moniottelussa ** Pronssia joukkuekilpailussa * 1985 ** Pronssia nojapuilla ==Lähteet== * * ===Viitteet=== Luokka:Japanilaiset olympiavoittajat Luokka:Japanilaiset telinevoimistelijat Luokka:Vuonna 1956 syntyneet Luokka:Elävät henkilöt
Adrasteia (mytologia)

Adrasteia (, "pakenematon") oli kreikkalaisessa mytologiassa kreetalainen nymfi, jolle Rhea uskoi Zeus-pienokaisen hoidettavaksi suojellakseen tätä isältään Kronokselta Dikti-vuoren luolassa. Sisarensa Idan, Ida-vuoren nymfin, kanssa he huolehtivat Zeuksesta. Sisaret juottivat lasta Amaltheia-vuohen maidolla. Heidän kanssaan lapsesta huolehtimassa olleet korybantit, jotka mainitaan heidän veljikseen, peittivät lapsen huudon Kronoksen kuuluvilta miekkojansa ja kilpiensä kalskeella.Apollodoros, Kirjasto 1.1.6–7 (engl. käännös)Kallimakhos, Hymni Zeukselle 42–53 (engl. käännös) Adrasteian kerrotaan antaneen Zeukselle tämän ollessa sylilapsi leikkikaluksi kauniin kullan ja sinisen värisen pallon, joka taivaalle heitettäessä jätti liekehtivän vanan peräänsä.Apollonios Rhodios, Argonautika 3.127–144 (engl. käännös) Kreetalaisissa kolikoissa onkin antiikin aikana kuvattu Zeus istumassa maapallon päällä, joka symboloi samalla tavoin hänen valtaansa maailmaan. Adrasteian kerrottiin useimmiten olleen Melisseuksen tytär, mutta Hyginus kertoo kuullensa joidenkin pitävän häntä Okeanoksen lapsenaHyginus, Fabulae clxxxii (engl. käännös). Lisäksi Euripideen näytelmässä Rhesos Adrasteia rinnastetaan Nemesikseen, ylpeyden rankaisijaan, ja sen sijaan, että olisi ollut Zeuksen hoitaja, hän olisikin ollut Zeuksen tytärEuripides, Rhesos 342 (engl. käännös – Coleridge engl. käännös – Murray). == Lähteet == Luokka:Nymfit
Henry Gage

Henry Tifft Gage (25. joulukuuta 1852 – 28. elokuuta 1924) oli yhdysvaltalainen lakimies ja Kalifornian republikaaninen kuvernööri vuosina 1899–1903. Hän syntyi Genevassa, New Yorkissa, ja muutti Kaliforniaan vuonna 1874. Gage meni vuonna 1880 naimisiin Francesca V. Rainsin kanssa. Hän sai viisi lasta. Gage nimitettiin vuonna 1909 suurlähettilääksi ("ministeriksi") Portugaliin. Hän erosi virasta 1911 ja kuoli Los Angelesissa 71-vuotiaana. LA:n Gage Avenue on nimetty hänen mukaansa. == Lähteet == Luokka:Kalifornian kuvernöörit Luokka:Vuonna 1852 syntyneet Luokka:Vuonna 1924 kuolleet Luokka:Yhdysvaltalaiset republikaanipoliitikot